Diari Oficial de la Generalitat Valenciana


Sumari del DOGV 5438, del 29-01-2007 (2007/135)

RESOLUCIÓ de 4 de gener de 2007 de la Universitat Politècnica de València, per la qual es convoca procés específic de promoció interna per a l'accés al grup A, sector d'administració especial, tècnic superior de laboratori (pf488), segons l'aplicació de la Disposició Addicional Quarta del Decret 33/1999, de 9 de març, del Govern Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5438

Data del DOGV
:   29-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/135


Data del document
:   04-01-2007

Organisme emissor
:   Universitat Politècnica de València

Tipus de document
:   Resolució

Correcció d'errades

Anàlisi jurídica

 Descriptors 

:   * universitat
    * concurs administratiu
    * professió tècnica

A fi d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'art. 75 de la Llei Orgànica 6/2001, d'Universitats, de 21 de desembre; com també el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, acorda convocar proves d'accés al grup A, sector d'administració especial, tècnic superior de laboratori de la Universitat Politècnica de València, d'acord amb les bases següents:  
1. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup A, sector d'administració especial, tècnic superior de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.  
2. Condicions generals dels aspirants  
2.1. Per a l'admissió a aquestes proves selectives, els aspirants hauran de reunir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup B, sector d'administració especial, i haver-hi prestat serveis efectius durant almenys dos anys com a funcionari de carrera en el cos/escala de tècnic mitjà de laboratori en el grup B, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït per grups de titulació A/B, sector d'administració especial, tècnic mitjà de laboratori.  
b) Estar en possessió del títol de doctorat, llicenciatura, títol d'enginyeria, d'arquitectura o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1.665/1991, de 25 d'octubre.  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
3. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia a la carretera de Nazaret-Oliva, s/n, del Grau de Gandia, i en la pàgina web del Servei de Recursos Humans, l'adreça electrònica de la qual és http://www.upv.és/rrhh/ (gestió del PAS).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46753, València, en el termini de vint dies hàbils comptadors a partir de l'endemà de la publicació d'aquesta convocatòria en el DOCV.  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46416, València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 25,25 Euros, que s'ingressaran en el compte corrent número 2077 0724 68 9238760182 -taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46466, València. El justificant del pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.  
3.5. Queden exemptes del pagament de la taxa d'examen:  
3.5.1. Les persones amb un grau de minusvalidesa igual o superior al 33%, que han d'acompanyar la sol·licitud amb un certificat acreditatiu d'aquesta condició.  
3.5.2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagen rebutjat cap oferta d'ocupació adecuada, ni s'hagen negat a participar, excepte causa justificada, en accions de promoció, formació o reconversió professionals, i que, així mateix, no tinguen rendes superiors, en còmput mensual, al salari mínim interprofessional.  
La certificació relativa a la condició de demandant d'ocupació, amb els requisits assenyalats, se sol·licita a l'oficina dels serveis públics d'ocupació. Quant a l'acreditació de les rendes, es realitza mitjançant una declaració jurada o promesa escrita del sol·licitant. Ambdós documents han d'adjuntar-se a la sol·licitud.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
4. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el DOCV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el DOCV.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de quinze dies hàbils, la data, el lloc i l'hora de realització i començament dels exercicis, que es publicarà en el DOCV. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
5. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici constarà de preguntes curtes a desenvolupar pels opositors  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració. S'anul·laran tots aquells que continguen alguna marca que poguera identificar-ne l'autor.  
6. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat APTE.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat APTE. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat APTES en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
7. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra T, seguint l'ordre alfabètic de cognoms segons la Resolució de 4 d'abril de 2006 de la Conselleria de Justícia, Interior i Administracions Públiques (DOCV número 5.237, de 10 d'abril de 2006).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies compulsades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; en el tauler d'anuncis del Servei de Recursos Humans -Secció del PAS, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, en l'adreça: http://www.upv.es/rrhh/ (apartat de gestió del PAS), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
8. Publicitat de les llistes  
8.1. El tribunal elevarà al rector les llistes definitives dels aspirants que hagen superat les proves, per a la inserció en el DOCV.  
9. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell Mitjà de la Junta Qualificadora de Coneixements de Valencià.  
d) Certificat de grau mitjà de Coneixements del Valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
10. Presentació de documents  
10.1. En el termini de vint dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats hauran de presentar al Servei de Recursos Humans -Secció del PAS(d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat en la carretera Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, fotocòpia compulsada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
11. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup A, sector d'administració especial, tècnic superior de laboratori d'aquesta Universitat Politècnica mitjançant resolució que es publicarà en el DOCV, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic superior de laboratori.  
12. Informació respecte de les dades recollides  
12.1. Les dades subministrades per les persones interessades queden incorporades a un fitxer automatitzat que constitueix la base de dades de personal o la base de dades de borsa de treball, de conformitat amb la Llei orgànica 15/1999, de 13 de desembre, de protecció de dades de caràcter personal (LOPD).  
12.2. El fitxer queda sota la responsabilitat del Rectorat de la Universitat Politècnica de València, al camí de Vera, s/n, DP 46744, de València.  
12.3. La informació obtinguda es processa exclusivament per a la gestió de personal.  
12.4. Les dades de caràcter personal es tracten amb el grau de protecció que estableix el Reial decret 994/1999, d'11 de juny, en el qual s'estableixen les mesures de seguretat dels fitxers automatitzats que contenen dades de caràcter personal, i s'adopten les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, siti al camí de Vera, s/n, DP 46977, de València.  
13. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
- President/presidenta: un vicerector/una vicerectora de la Universitat Politècnica de València o persona en qui delegue.  
- Tres vocals, designats pel rector de la Universitat Politècnica de València, personal funcionari de carrera.  
- Un/una vocal, designat per la Junta del PAS de la Universitat Politècnica de València, personal funcionari de carrera.  
- Un secretari/una secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 13-4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46519, València.  
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
14. Recursos  
14.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOCV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 4 de gener de 2007.- El rector de la Universitat Politècnica de València: Juan Julià Igual.  
ANNEX I  
Codi del lloc: PF488  
Denominació del lloc: tècnic superior de laboratori  
Unitat: Departament d'Enginyeria Mecànica i de Materials  
Centre: ETS Eng. Disseny  
Catalogació: A/B 22 E040  
Funcions del lloc:  
Funcions generals:  
- Supervisar, dirigir i realitzar si escau les operacions necessàries per al funcionament correcte del laboratori o taller de conformitat amb les necessitats docents i investigadores.  
- Responsabilitat sobre el personal de laboratori de menor qualificació.  
- Maneig de PC a nivell d'usuari.  
- Supervisar, dirigir i realitzar si escau la preparació, el muntatge i el manteniment de les pràctiques de laboratori, d'acord amb les especificacions del professorat responsable.  
- Col·laboració i suport tècnic al professorat en el desenvolupament de les classes pràctiques i dels treballs d'investigació, d'acord amb les especificacions del professorat responsable.  
- Maneig, utilització i manteniment dels equips, instruments i material de laboratori, així com supervisió de l'adquisició d'aquest.  
- Realització de tots els treballs tècnics per als quals el capacite el nivell de coneixements exigits.  
- Maneig i instal·lació de paquets informàtics a nivell d'usuaris.  
- Gestionar l'inventari dels laboratoris.  
- Gestió i vigilància del compliment de les normes de seguretat i higiene als laboratoris.  
- Gestió de residus dels laboratoris.  
- Suport als professors i als alumnes del projecte fi de carrera en l'ús de les instal·lacions dels laboratoris.  
- I totes aquelles funcions inherents al lloc de treball d'acord amb la categoria professional.  
Funcions específiques:  
- Organització de les tasques de preparació metal·logràfica de mostres mitjançant diferents tipus de tall, desbast, poliment i atac químic per a l'observació microscòpica.  
- Coordinació d'assajos de caracterització mecànica de materials: tracció, compressió, flexió, resiliència, fatiga, duresa i microduresa, resistència al desgast.  
- Supervisió de les tasques de caracterització microestructural mitjançant microscòpia òptica i microscòpia electrònica.   
- Coordinació i supervisió dels laboratoris docents i d'investigació.  
- Organització de l'equipament per a la fusió i l'emmotllament de metalls, aplicació de tractaments tèrmics, preparació d'assajos no destructius per líquids penetrants i partícules magnètiques.  
- Supervisió i manteniment per al funcionament adequat dels equips que es detallen a continuació:  
- Forns (mufles, centrífuga, buit, atmosfera controlada...).  
- Embotidores metal·logràfiques.  
- Màquines de tall (trossejadora, fil diamantat, disc diamant...).  
- Desbastadores i polidores.  
- Duròmetres Brinell i Rockwell.  
- Microduròmetres.  
- Microscopis òptics (camp clar, fosc, llum polaritzada).  
- Microscopi electrònic.  
- Màquina universal d'assajos de tracció.  
- Equips de mesurament de paràmetres elèctrics i magnètics.  
Temari:  
1. La Llei orgànica 6/2001, de 21 de desembre, d'universitats.  
2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del govern de la Universitat (títol segon).  
3. Llei orgànica 15/1999, de 13 de desembre, de protecció de dades de caràcter personal.  
4. La Llei de prevenció de riscos laborals: objecte, àmbit d'aplicació i definicions. Drets i obligacions. Serveis de prevenció. Consulta als treballadors i participació d'aquests. Responsabilitats i sancions.  
5. Manual de drets i obligacions del personal de la Universitat Politècnica de València en matèria de seguretat i salut en el treball.  
6. Principis de l'organització preventiva. Organització preventiva en departaments.  
7. Manual de seguretat en operacions amb eines manuals comunes, maquinària de taller i soldadura.  
8. Manual de seguretat i salut per a operacions en tallers mecànics i motors tèrmics.  
9. Els equips de treball. Consideracions i condicions que han de reunir els equips de treball.  
10. El procés d'implantació del sistema de gestió ambiental a la Universitat Politècnica de València.  
11. Gestió dels residus no perillosos a la Universitat Politècnica de València. Normativa aplicable.  
12. Gestió dels residus perillosos a la Universitat Politècnica de València. Normativa aplicable.  
13. Aigües residuals. Problemàtica específica de la Universitat Politècnica de València. Normativa aplicable.  
Anàlisi i caracterització de les aigües residuals. Característiques físiques, químiques i biològiques.  
14. Maneig del processador de text Word. Edició bàsica. Desar, obrir i eliminar. Format de caràcter i paràgraf. Ortografia i gramàtica. Disseny de pàgina. Taules. Estils. Plantilles. Imatges i gràfics. Impressió.  
15. Maneig del full de càlcul Excel. Operacions amb arxius. Funcions. Selecció de cel·les. Format de cel·les, files i columnes. Inserir files, columnes, cel·les i fulls. Eliminar files, columnes, cel·les i fulls. Moure i copiar cel·les. Correcció ortografia. Gràfics. Impressió.  
16. Maneig de l'aplicació de creació de presentacions Power Point. Crear, obrir i desar una presentació. Tipus de vistes. Treballar amb diapositives. Els regles i les guies. Manejar objectes. Treballar amb taules, gràfics i organigrames. La barra de dibuix. Inserir sons i pel·lícules. Animacions i transicions.  
17. Internet. Extracció d'informació de bases de dades d'articles de divulgació científica. Navegació i correu electrònic mitjançant aplicacions usuals en la xarxa de la UPV.  
18. Coneixement i interpretació de resultats dels principals assajos de caracterització mecànica de materials: assajos de tracció, flexió, fatiga, duresa, tenacitat, resiliència i assajos de fractura.  
19. Coneixement i comprensió de les propietats elèctriques, magnètiques, tèrmiques i òptiques dels materials, com també comprensió i interpretació de resultats dels principals assajos de caracterització de propietats elèctriques, magnètiques, tèrmiques i òptiques dels materials.  
20. Coneixement i comprensió de les estructures dels materials, i coneixement i maneig de les principals eines d'estudi d'aquestes: difracció de rajos X, microscòpia òptica i electrònica, anàlisi d'imatge.  
21. Coneixement i comprensió de les principals tècniques de caracterització resistent de les estructures cristal·lines dels materials. Maneig de l'assaig de microduresa i interpretació de resultats.  
22. Compressió de la tècnica de bugada aplicada als materials metàl·lics, i coneixement de les tècniques de preparació de mostres.  
23. Comprensió dels fenòmens de deformació plàstica dels materials, i coneixement de les conseqüències d'aquests processos, l'enduriment dels materials per acritud.  
24. Coneixement i comprensió dels tipus de tractaments tèrmics per a la recuperació i l'alleugeriment de tensions en els materials, així com de les tècniques d'aplicació.  
25. Comprensió dels mecanismes d'enduriment dels materials per tècniques d'aliatge. Coneixement dels diferents tipus d'aliatges. Comprensió i interpretació dels diagrames de fases dels materials. Coneixement i comprensió de les tècniques de millora dels aliatges, les recuites d'homogeneïtzació.  
26. Coneixement dels aliatges amb solubilitat parcial en estat sòlid, interpretació de la seua estructura i comprensió del fenomen de transformació eutèctica.   
27. Coneixement dels aliatges amb transformació eutèctica, comprensió dels efectes dels aliats en aquestes transformacions i interpretació de les estructures. Coneixement dels principals aliatges eutèctics i interpretació i comprensió dels diagrames Fe-C.  
28. Coneixement i comprensió dels fenòmens d'envelliment i sobreenvelliment, comprensió dels fenòmens d'aliatge fora de l'equilibri, interpretació del fenomen d'enduriment per precipitació. Coneixement dels principals aliatges d'alumini i distinció entre aquests en funció de les aplicacions.  
29. Coneixement i comprensió dels fenòmens de transformació martensítica i dels aliatges amb aquesta transformació. Comprensió i interpretació de les corbes de les S i coneixement dels principals tractaments de recuita i normalització. Comprensió de la relació entre aquests fenòmens i tècniques i els acers per a tremp i reveniment.  
30. Comprensió i interpretació de la tècnica del reveniment per als acers, els fenòmens de fragilització del reveniment i de l'enduriment secundari. Coneixement dels mecanismes d'ablaniment.   
31. Coneixement de les principals tècniques d'assajos no destructius per a la detecció de defectes en els materials. Coneixement de l'aplicació i la utilització de les tècniques de líquids penetrants, partícules magnètiques, ultrasons i radiografia en indústries, i interpretació dels resultats obtinguts mitjançant aquestes tècniques.  
32. Comprensió dels fenòmens de corrosió en els materials. Distinció entre els processos de corrosió seca i corrosió humida. Coneixement i comprensió dels assajos de corrosió accelerats.  
33. Coneixement i comprensió dels fenòmens tribològics en materials, principals mecanismes de fricció i desgast. Comprensió i interpretació de la influència en els fenòmens tribològics de materials de la lubricació i l'ús de lubrificants.  
34. Coneixement dels principals tractaments tèrmics antidesgast, i també de les tècniques d'aplicació: la nitruració, la cementació, el tremp superficial, la projecció tèrmica i els recobriments CVD i PVD.  
35. Coneixement dels principals tractaments superficials per a la prevenció de la corrosió, i també de les tècniques d'aplicació: les tècniques de preparació superficial de decapatge i desgreixatge, la galvanització, l'electrodeposició, l'ocupació de pintures i els tractaments inorgànics, l'anodització, la fosfatació i la cromatització.  
36. Coneixement i comprensió de la tècnica pulvimetal·lúrgica per a l'obtenció de materials sinteritzats. Coneixement dels processos de preparació i obtenció de pólvores. Coneixement de les tècniques de compactació i de sinterització, i també dels principals tractaments d'acabat.  
37. Coneixement i comprensió de les principals tècniques de transformació de materials termoplàstics, així com de les tècniques d'injecció i extrusió. Comprensió de l'ocupació d'additius en l'obtenció de materials termoplàstics. Coneixement dels equips emprats per a l'obtenció d'aquest tipus de materials.   
38. Coneixement i comprensió de les principals tècniques d'obtenció de materials compostos de matriu polimèrica termoestable, processos d'emmotllament per contacte a mà, procés d'emmotllament per injecció de materials fibroreforçats. Coneixement del les aplicacions dels diferents tipus de matrius i reforços.  
39. Comprensió dels principis generals de la soldadura. Coneixement i aplicació de les principals tècniques de soldadura en estat sòlid i per fusió. Comprensió del concepte de soldabilitat.  
40. Aliatges metàl·lics I. Comprensió de la classificació dels principals tipus d'acers segons les composicions, i relació entre la composició i les aplicacions. Comprensió dels principals criteris de selecció dels acers per a les diferents aplicacions. Coneixement i identificació dels acers d'ús general, acers de tremp i reveniment, acers especials de fàcil mecanització.  
41. Aliatges metàl·lics II. Comprensió de la classificació dels principals tipus d'aliatges d'alumini i relació entre la composició i les aplicacions. Coneixement dels diferents tractaments tèrmics emprats per a aquest tipus d'aliatges i de les tècniques d'aplicació.  
42. Coneixement i comprensió de les propietats que caracteritzen els materials ceràmics. Coneixement i classificació de les diferents tipologies de materials ceràmics, ceràmiques tradicionals, ciments i formigons, ceràmiques tècniques d'alta tenacitat, ceràmiques refractàries. Coneixement de les principals matèries primeres emprades en els materials ceràmics. Coneixement i comprensió de les tècniques d'aplicació de les tècniques de processament dels materials ceràmics. Comprensió i interpretació del comportament mecànic de les ceràmiques.  
43. Coneixement i comprensió de les propietats i l'estructura que caracteritzen els principals polímers d'ús industrial, els termoplàstics en general, termoplàstics tècnics, materials termoestables, elastòmers, les poliolefines. Coneixement i relació entre les diferents propietats dels materials polimèrics i les principals aplicacions.  
44. Coneixement i comprensió de les principals propietats elèctriques dels materials. Comprensió del fenomen de la conductivitat. Distinció entre materials conductors, semiconductors i aïllants, i també coneixement de les principals característiques de cadascun.  
45. Coneixement i comprensió de les principals propietats magnètiques dels materials. Comprensió de les estructures magnètiques i dels dominis magnètics dels materials. Distinció entre materials magnètics durs i blans, i també coneixement de les principals característiques de cadascun. Coneixement de les principals aplicacions de les diferents tipologies de materials magnètics.